Igualtat presenta la programació del 8 de Març de 2019
26 de febrer 2019

![](/media/x3lhuyuv/046_c_maria8marzo.jpg)  
  

La regidora de l'Àrea d'Igualtat, María Giménez, ha presentat este dimarts, 26 de febrer, en el Saló de Plens de l'Ajuntament de Sagunt la programació del 8 de Març de 2019, amb motiu del Dia Internacional de la Dona. Este programa abastarà activitats durant tot el mes.

  

Així, els actes es desenvoluparan de l'1 al 31 de març i es realitzaran diferents activitats com dansa, xarrades, col·loquis, seminaris, obres de teatre, presentacions de llibres, projeccions audiovisuals i actes reivindicatius.

  

La regidora d'Igualtat, María Giménez, ha declarat que “**el programa d'enguany, organitzat des de l'Àrea d'Igualtat i en coordinació amb els actes organitzats pel teixit feminista del municipi, així com d'altres entitats i formacions, ha apostat per tot un mes íntegre d'activitats on el llenguatge i la lluita feminista estaran sempre presents. Hem treballat intensament per a realitzar una programació molt completa, diversa, cultural i reivindicativa, on prevalga l'apoderament femení**”.

  

El programa arrancarà divendres que ve, 1 de març, a les 19h a la Casa de Cultura Capellà Pallarés, on s'entregarà el premi al cartell guanyador del XXVII Concurs de cartells del ‘Col.lectiu 8 de Març’, amb motiu del 8 de Març, amb el tema “Feminismes: no tenim por, el nostre dret d'anar a soles”, i la inauguració de l'exposició de cartells i de la Tira de Dones, amb el títol: “Blanc”. En acabar l'acte, sobre les 20 hores, començarà la primera de les cinc peces de dansa que formen el II Festival FEM(EM) DANSA, en la plaça Miguel de Cervantes. Tots els actes són gratuïts fins a completar aforament.

  

Les següents actuacions de l'II Festival FEM(EM) DANSA seran el dissabte 2 de març a les 18.45 hores en l'Àgora del Casal Jove, en finalitzar la projecció audiovisual: _I tu, sols tu_, de Veus Produccions. El diumenge 3 de març a la Casa de Cultura del Port de Sagunt a les 19 hores, el dissabte 9 de març a les 19 hores a la Casa de Cultura Capellà Pallarés (aforament limitat fins a 50 persones, reserves cridant als matins al: 96 265 58 89) i el diumenge 10 de març, a les 12 hores, després del ‘Cercle de Silenci’ de Morvedre Acull, en la plaça de la Concòrdia del Port de Sagunt.

  

Així mateix, un altre dels actes programats per al mes de març és la representació teatral _Ovolucionando_ de Kancaneo Teatre, divendres que ve 22 de març a les 19 hores en el Teatre Begonya del Port de Sagunt.

  

María Giménez destaca, a més, que “**convidem a tota la ciutat a participar de tots els actes durant el mes de març i a secundar la vaga feminista de 24 hores que tindrà lloc el pròxim 8 de març, la concentració la qual serà a les 10 hores davant de l'Àrea d'Igualtat, i a la manifestació convocada per la Coordinadora Feminista del Camp de Morvedre a les 18 hores des de la porta de l'Ajuntament de Sagunt. Perquè juntes som més fortes, ni un pas arrere**”.

![](/media/wg1n0rkd/046_c_1programa8demarzo.jpg)  
![](/media/hq3lox24/046_c_2programa8demarzo.jpg)  
![](/media/2erfxqur/046_c_3programa8demarzo.jpg)  
  
  
  
  

*   [](http://www.facebook.com/sharer.php?u=https://aytosagunto.es/va/actualitat/igualtat-presenta-la-programacio-del-8-de-marc-de-2019/ "Facebook")
*   [](http://twitter.com/share?url=https://aytosagunto.es/va/actualitat/igualtat-presenta-la-programacio-del-8-de-marc-de-2019/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/igualtat-presenta-la-programacio-del-8-de-marc-de-2019/ "Linked In")
*   [](mailto:?body=https://aytosagunto.es/va/actualitat/igualtat-presenta-la-programacio-del-8-de-marc-de-2019/)